KOMISSION ASETUS (ETY) N:o 3945/89, annettu 20 päivänä joulukuuta 1989, tietyistä ohjeellisista katoista ja yksityiskohtaisista lisäsäännöistä täydentävän kaupan järjestelmän soveltamiseksi hedelmä- ja vihannesalalla siloendiivien osalta



Virallinen lehti nro L 379 , 28/12/1989 s. 0025 - 0026

Suomenk. erityispainos Alue 3 Nide 31 s. 0018

Ruotsink. erityispainos Alue 3 Nide 31 s. 0018



KOMISSION ASETUS (ETY) N:o 3945/89, annettu 20 päivänä joulukuuta 1989, tietyistä ohjeellisista katoista ja yksityiskohtaisista lisäsäännöistä täydentävän kaupan järjestelmän soveltamiseksi hedelmä- ja vihannesalalla siloendiivien osalta EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon Espanjan ja Portugalin liittymisasiakirjan, ottaa huomioon tuoreiden hedelmien ja vihannesten täydentävän kaupan järjestelmän soveltamista koskevista yleisistä säännöistä 23 päivänä lokakuuta 1989 annetun neuvoston asetuksen (ETY) N:o 3210/89(1) ja erityisesti sen 9 artiklan, sekä katsoo, että komission asetuksella (ETY) N:o 816/89(2) vahvistetaan hedelmä- ja vihannesalan kaupassa sovellettavaan täydentävään järjestelmään 1 päivästä tammikuuta 1990 kuuluvien tuotteiden luettelo; siloendiivit kuuluvat näihin tuotteisiin, komission asetuksessa (ETY) N:o 3944/89(3) annetaan tuoreiden hedelmien ja vihannesten täydentävän kaupan järjestelmän, jäljempänä `TKJ`, soveltamista koskevat yksityiskohtaiset säännöt, liittymisasiakirjan 83 artiklassa määrätyt ohjeelliset katot olisi vahvistettava siloendiivien osalta heti TKJ:n soveltamisajanjakson alusta ottaen huomioon se, että näitä tuotteita pidetään yhteisön markkinoilla kaupan kyseisenä päivänä; nämä ohjeelliset katot vahvistetaan kyseisiä markkinoita Portugalia lukuun ottamatta koskevan tuotanto- ja kulutustaseen sekä kaupan ennakoivan aikataulun perusteella; näitä ohjeellisia kattoja vahvistettaessa on otettava huomioon kauppavirran asteittainen lisääntyminen Espanjan ja markkinoiden muiden alueiden välillä, ohjeelliset katot olisi vahvistettava ja asetuksen (ETY) N:o 3210/89 2 artiklassa säädetyt ajanjaksot määritettävä kuitenkin ainoastaan siksi osaksi markkinointivuotta, jolta on saatavissa riittävän täsmällisiä yhteisön sisäistä kauppaa koskevia tilastotietoja ja markkinakehitystä koskevia ennusteita; siloendiivien osalta kyseinen markkinointivuoden osa on yhteneväinen mainitussa asetuksessa tarkoitetun herkän markkina-ajanjakson kanssa, olisi muistutettava, että asetuksen (ETY) N:o 3944/89 espanjalaisten lähetysten tilastollista seurantaa ja lähtöasiakirjojen käyttöä sekä jäsenvaltioiden erilaisten tietojen toimittamista koskevia säännöksiä sovelletaan TKJ:n toiminnan turvaamiseksi, erityisesti TKJ:n käynnistysvaiheen aikana vallitsevan täsmällisten tietojen tarpeen vuoksi on perusteltua, että kaupan tilastolliseen seurantaan liittyviä tietoja toimitetaan komissiolle lyhyin aikavälein, ja tässä asetuksessa säädetyt toimenpiteet ovat hedelmien ja vihannesten hallintokomitean lausunnon mukaiset, ON ANTANUT TÄMÄN ASETUKSEN: 1 artikla CN-koodiin ex 0705 29 00 kuuluvien siloendiivien osalta 1) liittymisasiakirjan 83 artiklan 1 kohdassa määrätyt ohjeelliset katot ja 2) asetuksen (ETY) N:o 3210/89 2 artiklassa tarkoitetut ajanjaksot vahvistetaan liitteessä. 2 artikla Espanjasta muille yhteisön markkinoille Portugalia lukuun ottamatta lähetettäviin 1 artiklassa tarkoitettuihin tuotteisiin sovelletaan asetuksen (ETY) N:o 3944/89 säännöksiä sen 5 ja 7 artiklaa lukuun ottamatta. Mainitun asetuksen 2 artiklan 2 kohdassa säädetty tietojen toimittaminen on kuitenkin toteutettava viimeistään joka tiistai edellisen viikon aikana lähetettyjen määrien osalta. Asetuksen (ETY) N:o 3944/89 9 artiklan ensimmäisessä kohdassa säädetyt, toisessa ja kolmannessa luetelmakohdassa tarkoitettuja kaupan pidettyjä määriä sekä tuotanto-, tuonti- ja tukkumarkkinoiden hintanoteerauksia koskevat tiedot on toimitettava komissiolle viikoittain viimeistään torstaina sitä edeltävänä keskiviikkona päättyneen viikon pituisen ajanjakson osalta. 3 artikla Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä. Sitä sovelletaan 1 päivästä tammikuuta 1990. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 20 päivänä joulukuuta 1989. Komission puolesta Ray MAC SHARRY Komission jäsen (1) EYVL N:o L 312, 27.10.1989, s. 6 (2) EYVL N:o L 86, 31.3.1989, s. 35 (3) EYVL N:o L 379, 28.12.1989, s. 20 LIITE >TAULUKON PAIKKA>